Ol franlaen wokman oli ol hero
Tu pikinini i kolem ol franlaen wokman we i wok long COVID-19 outbrek ia ol hero blong tufala.
Tufala i serem glad heart blong tufala from wok we oli mekem blong kipim pipol i sef.
Minista blong Health, Honoroble Bruno Leingkone i anaonsem se ol fraenlaen wokman oli stap wok had evri dei blong mekem ol kondak tracing(faenem ol man we oli kat kondak wetem COVID kes), mekem ol COVID-19 tes mo mekem redi ol isolation fasiliti blong ol sik man. Semtaem ol Polis i wok had blong enfosem ol oda we kavman i kivim aot blong provaedem security mo mekem sua se pipol i no brokem rul ia.
Smol Ryan Chrisuel, i singaotem ol fraenlaen wokman ia ol hero blong hem mo wetem sista blong hem Jyote Jemaima oli askem blong talem tank yu.
Long wan fesbuk post mama blong tufala, Lillyrose Welwel, i serem tank yu mesej blong tufala i ko long ol franlaen wokman.
“Taem mifala i ko aot mo kambak, tufala i luksave se mifala i washem hand mo werem mask, ” Ms Welwel i talemaot.
“Long moning ya boy blong mi i talem se ‘mom ol Mobile mo Polis oli superhero blong mi, mi ansa se from? Hemi from oli kipim yumi sef, olgeta evriwan wetem ol Nurse mo Dokta.
“Mi se wanem tingtink i kam long yu nao yu talem toktok ya? hemi se from se olgeta stap lukaotem gud yumi evriwan long Vanuatu, mi no sik yet. So hemi askem sista blong hem blong raetem aot ol toktok blong hem.
Ms Welwel i talem se tufala i askem blong talem aot tankiu long ol mobile mo polis mbe hemi talem se hemi no posibol from tufala i no tekem stik blong COVID-19 yet mekem se tufala i askem blong hemi postem long fesbuk.
Superintendent Samson Garae, National Cordinator blong Crime Prevention Unit long Vanuatu Polis Force i talem tank yu long tufala pikinini ia.
“Bigfala tank yu long rispek blong save kamaot long fesbuk mo luksave efot blong ol franlaen wokman blong tekem kea long ol pipol,” Mr Garae i talem.
Mr Garae i talem se hemi soem rispek we tufala pikinini i lanem long hom long parents blong tufala.
Hemi kol long ol pipol blong folem ol protol blong COVID-19 we i stap.
“Bae yumi kontinu blong holem taet olgeta COVID-19 protocol from hemia i kam long wan taem we i jens,”Mr Garae i talem.
Mr Garae i talem se rispek mo klin i mas stat nao blong Vanuatu i save ko daon long level 3 i ko long level 0.
Long post blong tufala pikinini blong Ms Welwel, tufala pikinini ia i talem tank yu long courage blong ol voluntia, ol disisen maker, ol Lida, ol nius pipol, ol communiketa, ol IT pipol, olgeta we oli wok long ol sto, ol transpot/bus operata, ol klina, security mo ol pharmarcy. Tank yu long wok hard. Yufala i wan inspiration long evriwan long mifala.
Polis hemi stap wok truaot long kaontri folem ol oda we Minista Leingkone i saenem.
tpi_Latn tpi_Latn tpi_Latn tpi_Latn tpi_Latn tpi_Latn mri_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn